**О Т Ч Е Т**

**За дейността на НЧ „Просвета-1923” с. Езеро за 2021г.**

Дейността на Читалището продължава да бъде ограничена от Ковит- пандемията и ограниченията които се налагат. Това което заложихме по предварителен план не можахме да изпълним с изключение на няколко мероприятия, които бяха он-лайн.

Основните дейности които са заложени за годината са:

-Библиотечно дело

-Културно- масова работа

-Организационна дейност

**Библиотечно дело**

Тази година за пореден път участвахме Проект „Българските библиотеки - съвременни центрове за четене и информираност” 2021г. Бяхме одобрени за наша голяма радост за сумата от 1131.87лв за която закупихме 81бр. нови книги. Извършена беше инветаризация на книгите и се бракуваха 172бр., които бяха захабени, с липсващи страници и имаха неугледен вид. В момента библиотеката разполага с 5273 бр. книги. Има доста интересни заглавия от новите книги и читатели не липсват но има още какво да се желае. Много слаб интерес от страна на малкото деца в село. Но липсата на училище си казва своето.

**Културно-масова работа**

Изключително слаба работа. Събиранията които бяхме запланували не се състояха поради ограниченията. Имаше и доста болни в селото, и всеки се пази. Участвахме онлайн на изложба на стрели на НЧ „Христо Ботев-1920” с.Млекарево и онлайн арт изложба под надслов „Сръчността на българката в миналото, преплетена с креативността на настоящето” на същото Читалище. Групата към Читалището се разпадна поради отсъствието на трима от членовете.

**Организационна дейност**

През 2021г. Читалището наброява 51 членове имаме хора които се отказаха от членство, имаме и починали. Приехме и нови членове за 2021. Спестихме малко пари и успяхме да закупим копирна машина за читалището на стойност 330лв.и сега можем да я ползваме за услуги на населението. Благодарим на заместник кмета Живка Иванова че тази година пак ни помогна с отоплението. Състоянието на сградата на Читалището е все така в лошо състояние .Покрива плаче за ремонт но ако общината не помогне за нас е непосилно да предприемем сами ремонта.

Знам че дейността ни е занижена но се надяваме вече да има раздвижване и отпускане на ограниченията от пандемията и да се похвалим с повече мероприятия.

Председател: ………………………………………..

Петър Иванов